разследване, е разумно да се предположи, че ако срокът на действие на мерките бъде удължен, въздействието върху ползвателите няма да бъде значително.
 (147)
 С оглед на горепосочената забележка, че в отсъствието на мерки промишлеността на Съюза може да бъде принудена да преустанови производството на натриев цикламат и предвид наличието на само няколко производители на натриев цикламат в световен мащаб, мерките дори биха могли да бъдат благоприятни за ползвателите, доколкото благодарение на тях ще се запази производството на натриев цикламат в Съюза, както и изборът на ползвателите да се закупува натриев цикламат, произведен от различни конкурентни производители.
 5.4. Заключение относно интереса на Съюза
 (148)
 С оглед на гореизложеното Комисията заключи, че няма наложителни причини, свързани с интереса на Съюза, да не бъде удължен срокът на действащите антидъмпингови мерки върху вноса от КНР и Индонезия.
 6. АНТИДЪМПИНГОВИ МЕРКИ
 (149)
 От горепосочените съображения става ясно, че съгласно член 11, параграф 2 от основния регламент, антидъмпинговите мерки, прилагащи се за вноса на натриев цикламат с произход от КНР и Индонезия, наложени с Регламент (ЕС) No 492/2010 на Съвета, последно изменен с Регламент (ЕС) No 398/2012, следва да се запазят. Fang Da Food Additive (Shen Zhen) Limited и Fang Da Food Additive (Yang Quan) Limited следва да бъдат изключени от тези мерки, тъй като по време на първоначалното разследване не бе установено наличието на дъмпинг за тези износители.
 (150)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) No 1225/2009,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на натриев цикламат, понастоящем класиран в код по КН ex 2929 90 00 (код по ТАРИК 2929900010), с произход от КНР и Индонезия.
 2. Ставката на окончателното антидъмпингово мито, приложимо към нетната цена франко границата на Съюза преди обмитяване, за продукта, описан в параграф 1 и произведен от посочените по-долу дружества, е следната:
 Държава
 Дружество
 Ставка на антидъмпингово мито (евро на килограм)
 Допълнителен код по ТАРИК
 Китайска народна република
 Golden Time Enterprise (Shenzhen) Co. Ltd, Shanglilang, Cha Shan Industrial Area, Buji Town, Shenzhen City, Guangdong Province, Китайска народна република; Golden Time Chemical (Jiangsu) Co., Ltd., No 90—168, Fangshui Road, Chemical Industry Zone, Nanjing, Jiangsu Province, Китайска народна република
 0,23
 A473
 Китайска народна република
 Всички други дружества (с изключение на Fang Da Food Additive (Shen Zhen) Limited — допълнителен код по ТАРИК A471 и Fang Da Food Additive (Yang Quan) Limited — допълнителен код по ТАРИК A472 )
 0,26
 A999
 Индонезия
 PT. Golden Sari (Chemical Industry), Mitra Bahari Blok D1-D2, Jalan Pakin No 1, Sunda Kelapa, Jakarta 14440, Индонезия
 0,24
 A502
 Индонезия
 Всички други дружества
 0,27
 A999
 3. Индивидуалните митнически ставки, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която трябва да фигурира декларация с дата и подпис на служител на издалото фактурата дружество, който посочва името и длъжността си, като текстът на декларацията се съставя по следния образец: „Аз, долуподписаният(ата), удостоверявам, че (обем) от натриев цикламат,